རྣམ་པ་ཚོས་ངས་ཞི་བདེ་དང་།མི་རིགས་དང་ཆོས་ལུགས་ཕན་ཚུན་མཐུན་ལམ།འཚེ་བ་མེད་པའི་ལམ་ལུགས་བཅས་སྤེལ་བར་ངོས་འཛིན་གནང་བར་བརྟེན་འབྲེལ་ཡོད་ཀྱི་བློ་འཆར་འགའ་ཤས་ཞུ་འདོད་བྱུང་།དེང་ཨ་རི་མཉམ་འབྲེལ་རྒྱལ་ཁབ་ཀྱིས་ཞི་བ་དང་ཁྲིམས་མཐུན་གྱི་སྒོ་ནས་འཐབ་རྩོད་བྱེད་མཁན་ཚོར་རྒྱབ་སྐྱོོར་རྒྱུན་མཐུད་གོང་མཐོར་གཏོང་དགོས་པའི་དུས་ཚོད་ངེས་ཅན་ཞིག་ཡིན།ཨ་རིའི་རྒྱལ་ཁབ་ནི་མང་གཙོ་དང་།རང་དབང་གི་དེད་དཔོན་ཡིན་པས་རྣམ་པ་ཚོས་འཛམ་གླིང་ནང་འགྲོ་བ་མིའི་ཐོབ་ཐང་སྲུང་བརྩིའི་ལས་འཆར་ཁག་མཐའ་འཁྱོངས་ཡོང་ཆེད་ཤུགས་རྐྱེན་ཇི་ཡོད་མུ་མཐུད་བཏོན་ཐུབ་པ་ཞིག་བྱེད་དགོས་ཀྱི་འདུགདོན་གནས་གཞན་ཞིག་ཨ་རིའི་ངོས་ནས་དབུ་ཁྲིད་གནང་དགོས་པ་ནི་འཁོར་ཡུག་སྲུང་སྐྱོབ་ཀྱི་གནས་དོན་དེ་ཡིན་ཅིང་།ཚང་མས་མཁྱེན་གསལ་ལྟར་སའི་གོ་ལ་འདི་ཚ་དྲོད་ཆེ་རུ་འགྲོ་བཞིན་པ་དང་།དེ་ནི་ཚན་རིག་པ་མང་པོས་ཕལ་ཆེ་མིའི་བྱ་སྤྱོད་ཀྱི་རྐྱེན་ལས་བྱུང་བར་བཤད་ཡོད།དེ་འདྲ་སོང་ཙང་ང་ཚོ་ཚང་མའི་ངོས་ནས་སོ་སོའི་འབྱོན་ཐང་དང་དཔལ་འབྱོར་གྱི་ནུས་པ་གང་ཐུབ་བེད་སྤྱོད་བྱས་ཏེ་མ་འོངས་པའི་མི་རབས་ཚོར་མ་མཐར་ཡང་སྲོག་འཚོ་རུང་བའི་འཁོར་ཡུག་ཅིག་རྩིས་སྤྲོད་ཐུབ་པ་བྱེད་རྒྱུ་གལ་ཆེ།